Enzo Gusman sellem lill-Maltin u l-Għawdxin kollha f'messaġġ imxandar waqt il-konkors tal-Għanja tal-Poplu li sar il-bieraħ filgħaxija. Gusman għadda l-messaġġ tiegħu mis-sodda hekk kif bħalissa qed jingħata l-kura għal ġrieħi serji li kien ġarrab f'inċident li kellu. Hu kien dam madwar tmien xhur rikoverat fi sptar. Madanakollu, Gusman ma jaqta' qalbu qatt tant li jum wara l-ieħor qed ikompli jissielet biex jerġa' jqum fuq saqajh. Matul il-konkors, Gusman ngħata rikonoxximent speċjali, propju jumejn qabel jagħlaq 74 sena. Gusman kien rebaħ il-konkors tal-Għanja tal-Poplu ħames darbiet!